Černobilj

Černobilj (; ) grad je na sjeveru Ukrajine, u Kijevskoj oblasti, udaljen 15km od granice sa Bjelorusijom. Černobilj je bio centar Černobiljskog rejona. Leži na rijeci Pripjat, jednoj od pritoka Dnjepra.

U noći s 25. na 26. april 1986. dogodila se u susjednom gradu Pripjatu nuklearna katastrofa, poznata kao Černobiljska katastrofa. Iz oblasti je evakuirano preko 100.000 stanovnika.

Grad je danas napušten i nalazi se u centru zabranjene zone. Ipak, u gradu i okolini, od nekadašnjih 3.500, i danas živi oko 400 ljudi koji nisu željeli da napuste oblast.

 Historija 
Prvi zapisi o Černobilju potiču iz 1193. godine. Godine 1362. mjesto su zauzeli Litvanci. Po osnivanju Lublinske unije 1569. između Litvanije i Poljske Černobilj dospijeva u posjed poljskog kralja, da bi nakon podjele Poljske 1793. zajedno sa istočnom Ukrajinom pripao Rusiji. 

Od 1918. do 1991. Černobilj je u sastavu Sovjetskog Saveza; od njegovog raspada 1991. u sastavu je Ukrajine.

 Vanjski linkovi 


Kategorija:Gradovi u Ukrajini